Up-748/07
Natisni
Opravilna št.:
Up-748/07
Datum odločitve:
21. 6. 2007
ECLI:
ECLI:SI:USRS:2007:Up.748.07
Akt:
Ustavna pritožba zoper dopis Vrhovnega državnega tožilstva št. Ctz 511/2006 z dne 18. 12. 2006
Izrek:
Ustavna pritožba zoper dopis Vrhovnega državnega tožilstva št. Ctz 511/2006 z dne 18. 12. 2006 se zavrže.
Evidenčni stavek:
Ustavno sodišče ustavno pritožbo zavrže, če jo je vložila neupravičena oseba.
Geslo:
1.5.51.2.1 - Ustavno sodstvo - Odločbe - Vrste odločitev Ustavnega sodišča - V postopku odločanja o ustavni pritožbi - Zavrženje.
1.4.52.3 - Ustavno sodstvo - Postopek - Procesne predpostavke v postopku ustavne pritožbe - Upravičenost za vložitev ustavne pritožbe.
Pravna podlaga:
Člen 55.1.3, Zakon o Ustavnem sodišču [ZUstS]
Opomba:
Vrsta zadeve:
ustavna pritožba
Vrsta akta:
posamični akt
Datum vloge:
20. 2. 2007
Vrsta odločitve:
sklep
Vrsta rešitve:
zavrženje
Dokument:
US27683
Dokument v PDF obliki:
Up-748-07.pdf
112 KB
Prenesite datoteko
Up-748/07-5
21. 6. 2007
SKLEP
Ustavno sodišče je v postopku za preizkus ustavne pritožbe A. A., odvetnice v Ž., na seji senata 5. junija 2007 in v postopku po četrtem odstavku 55. člena Zakona o Ustavnem sodišču (Uradni list RS, št. 15/94)
sklenilo:
Ustavna pritožba zoper dopis Vrhovnega državnega tožilstva št. Ctz 511/2006 z dne 18. 12. 2006 se zavrže.
Obrazložitev
1. Odvetnica A. A. je v imenu pritožnika19. 2. 2007 vložila ustavno pritožbo zoper v izreku navedeni dopis, s katerim jo je Vrhovno državno tožilstvo obvestilo v zadevi, v kateri je nastopala kot pooblaščenka, da ne bo vložilo zahteve za varstvo zakonitosti zoper pravnomočen sklep Višjega sodišča v Mariboru št. II Cpg 1369/2005 z dne 6. 6. 2006.
2. Ker odvetnica ustavni pritožbi ni priložila posebnega pooblastila za zastopanje v postopku pred Ustavnim sodiščem, je Ustavno sodišče štelo, da vlaga ustavno pritožbo v svojem imenu. Ker sama ni tista, ki naj bi ji bile kršene človekove pravice ali temeljne svoboščine, je treba šteti, da je ustavno pritožbo vložila neupravičena oseba. V takšnem primeru je treba ustavno pritožbo zavreči.
3. Ustavno sodišče odvetnice ni pozvalo na predložitev ustreznega pooblastila za zastopanje v postopku pred Ustavnim sodiščem, ker je ustavna pritožba nedopustna in bi jo bilo treba zavreči tudi zaradi tega, ker izpodbijani dopis ni posamičen akt po 50. členu Zakona o Ustavnem sodišču (v nadaljevanju ZUstS), s katerim bi bilo odločeno o kakšni pritožničini pravici ali obveznosti. Kolikor bi bilo mogoče navedbe razumeti kot ustavno pritožbo zoper sklep Višjega sodišča v Mariboru št. II Cpg 1369/2005 z dne 6. 6. 2006 v zvezi s sklepom Okrajnega sodišča v Mariboru št. In 2002/00209 z dne 13. 4. 2005, pa bi bila ustavna pritožba prav tako nedopustna, ker iz podatkov v sami ustavni pritožbi izhaja, da je pritožnica prejela sklep Višjega sodišča 12. 9. 2006, ustavna pritožba pa je bila vložena 19. 2. 2007, torej očitno po izteku 60-dnevnega roka iz prvega odstavka 52. člena ZUstS.
4. Senat Ustavnega sodišča je sprejel ta sklep na podlagi tretje alineje prvega odstavka 55. člena ZUstS ter prve alineje drugega odstavka 46. člena Poslovnika Ustavnega sodišča (Uradni list RS, št. 93/03 in 98/03 – popr.) v sestavi: predsednica senata mag. Marija Krisper Kramberger ter člana dr. Franc Grad in Jože Tratnik. Sklep je sprejel soglasno. Ker senat ustavne pritožbe ni sprejel, je bila zadeva v skladu s četrtim odstavkom 55. člena ZUstS predložena drugim sodnicam in sodnikom Ustavnega sodišča. Ker se za sprejem niso izrekli trije od njih, ustavna pritožba ni bila sprejeta v obravnavo.
Predsednica senata
mag. Marija Krisper Kramberger